પરા તળાવ

પરા તળાવ, સત્તાવાર રીતે સ્વામી વિવેકાનંદ તળાવ, ભારત દેશના ગુજરાત રાજ્યના મહેસાણા શહેરમાં આવેલું તળાવ છે. આ તળાવ ગાયકવાડ શાસન દરમિયાન બનેલું છે અને ૨૦૧૯માં પુનર્વિકાસ પછી તેને જાહેર જનતા માટે ખૂલ્લું મૂકવામાં આવ્યું છે. ઇતિહાસ આ તળાવ ગાયકવાડ શાસન દરમિયાન બનાવવામાં આવ્યું હતું. તે 950 square metres (10,200 sq ft) ના વિસ્તારમાં ફેલાયેલું છે. ૨૦૦૭માં, મહેસાણા નગરપાલિકાએ તળાવના સુંદરકરણ અને પુનર્વિકાસ માટે કોન્ટ્રાક્ટરની નિમણૂક કરી હતી અને આ યોજનાનું ખાતમૂર્હત અનિલ પટેલના હસ્તે થયું હતું.₹૮૦ લાખ (US$૧,૦૦,૦૦૦) ના પ્રારંભિક ખર્ચ પછી, કૌભાંડના આક્ષેપોને કારણે યોજના વિલંબમાં પડી હતી. આ યોજનામાં ઘણાં વર્ષોનો વિલંબ થયો હતો અને અંદાજિત ખર્ચ ૭ લાખથી વધીને તે ૩ કરોડ થઇ ગયો હતો. ૨૦૧૬માં આ યોજના ફરીથી શરૂ કરવામાં આવી હતી. પરા તળાવનું નામ બદલીને તેને સ્વામી વિવેકાનંદ તળાવ નામ આપવામાં આવ્યું છે અને ૪ ઓગસ્ટ ૨૦૧૯ના રોજ નાયબ મુખ્યમંત્રી નીતિનભાઇ પટેલે તેને જાહેર જનતા માટે ખૂલ્લું મૂક્યું હતું. સગવડો બાળકો માટે રમતનું મેદાન, યોગ કેન્દ્ર, ખાણી પીણી બજાર, જોગિંગ ટ્રેક અને નૌકાવિહારની સગવડો અહીં છે. અહીં નાની ટ્રેન શરૂ કરવામાં આવી છે. સંદર્ભ